
ŠAKIŲ MIESTO SU PRIEMIESČIAIS  BENDROJO PLANO
 SU GIS SISTEMA  KOREGAVIMO
 PLANAVIMO DARBŲ PROGRAMA
1. Teritorijų planavimo dokumento pavadinimas: Šakių miesto su priemiesčiais bendrojo plano su GIS sistema koregavimas.

2. Planuojama teritorija: Šakių  miesto teritorija  su  priemiesčiais  (Giedručių, Girėnų  ir  Striūpų kaimai) apie 800 ha ploto. 
            3.      Planavimo organizatorius: Šakių rajono savivaldybės administracijos direktoriaus pavaduotoja, Bažnyčios g.4, Šakiai, tel: 8 345 60773,el.p. inga.cibulskiene@sakiai.lt. 

4.     Planavimo pagrindas: Šakių rajono savivaldybės administracijos direktoriaus 2016 m. spalio 10 d. įsakymas Nr. AT-970 „ Dėl  Šakių miesto su priemiesčiais bendrojo plano su GIS sistema koregavimo ir  planavimo tikslų“.

5.       Kompleksinio teritorijų planavimo dokumento rengimo tvarka: bendra.
            6.  Bendrojo plano korektūra patikslinami, papildomi, bet nekeičiami bendrojo plano tikslai ir uždaviniai.
7.      Bendrojo plano koregavimo tikslai ir uždaviniai:
           7.1. Bendrajame plane panaikinti sprendinių spragas, atsiradusias dėl besikeičiančių teritorijų planavimo dokumentų teisinio reguliavimo.
           7.2.  Nustatyti papildomus suplanuotos teritorijos privalomuosius reikalavimus gamtinio ir kultūrinio kraštovaizdžio savitumo, gamtos paveldo išsaugojimui, tikslingo naudojimo ir ekologinei pusiausvyrai būtino gamtinio karkaso formavimui.
           7.3.  Atliekant Šakių miesto bendrojo plano su GIS sistema koregavimą, papildyti jo sudėtį nustatomu teritorijos naudojimo privalomuoju reikalavimu – vietinės reikšmės gamtinio karkaso sistema su į jo sudėtį įeinančiu ekologiniu tinklu ir atskiraisiais želdynais.  
8. Viešumo  užtikrinimas: nustatyta tvarka atliekamos teritorijų planavimo dokumentų viešinimo procedūros.
9. Tyrimai ir galimybių studijos:  atliekami kraštovaizdžio savitumo ir jo estetinio respektavimo tyrimai, įvertinantys planuojamą teritoriją ir jos prieigas.
10. SPAV:  neatliekamas 

11. Atviras konkursas geriausiai urbanistinei idėjai atrinkti: nebus rengiamas.
12. Koncepcijos rengimas:  neatliekamas

13. Planuojamas laikotarpis: ne trumpiau 10 metų.

14. Planavimo darbų terminai ir  rengimo etapai:
      2016 m. IV ketv. – 2017 m. IV ketv. 
  Bendrojo plano rengimo  procesą sudaro trys  etapai:
          - parengiamasis,

          - rengimo,

          - baigiamasis.
        Kiekviena  bendrojo  plano koregavimo rengimo  stadija  gali būti pradedama  tik užbaigus  ankstesniąją. Rengimo proceso  metu planavimo organizatorius turi pritarti  kiekvieno etapo  sprendiniams. Bendrąjį planą  rengėjas  turi teikti tvirtinti, kai  teritorijų planavimo  valstybinę priežiūrą  atliekanti  institucija bendrojo plano koregavimo patikrinimo akte pritaria bendrojo  plano  teikimui tvirtinti.
15. Koreguotą bendrąjį planą sudaro:
              15.1 aiškinamasis raštas (tekstinė dalis, kurioje aprašomi planavimo tikslai, uždaviniai, esama būklė, bendrojo plano koregavimo sprendiniai);

  15.2. brėžiniai (esamos būklės įvertinimo, konkrečių sprendinių brėžiniai);

  15.3. procedūrų dokumentai:

  15.3.1. administracijos direktoriaus įsakymas dėl savivaldybės bendrojo plano rengimo pradžios ir tikslų;

  15.3.2. planavimo darbų programa;

  15.3.3. planavimo sąlygos;
  15.3.4. bendrojo plano korektūros viešinimo procedūrų dokumentai;
  15.3.5. Teritorijų planavimo komisijos posėdžio protokolas;

  15.3.6. teritorijų planavimo valstybinę priežiūrą atliekančios institucijos savivaldybės dalies bendrojo plano korektūros patikrinimo aktas.
16.  Bendrojo plano  rengėjas:

    Išrinktas  viešo konkurso  būdu Lietuvos Respublikos  viešųjų  pirkimų  įstatymų ir teritorijų planavimo įstatymo nustatyta tvarka, fizinis ar juridinis  asmuo, jei organizacijos įstatuose numatyta teritorijų planavimo veikla ir darbams vadovauja bendrojo plano vadovo atestatą turintis asmuo. Parinkus bendrojo plano rengėją, sudaroma  bendrojo plano rengimo  sutartis.    


Architektūros ir urbanistikos skyriaus vedėja, rajono vyr. architektė                      Vita Valaitienė

